ddrg/super_eurlex huggingface dataset:
Hivatalos Lap L 156 , 07/07/1995 o. 0082 - 0083



A Bizottság határozata (1995. június 26.) az Albániából származó halászati és akvakultúratermékek behozatalára vonatkozó különleges feltételek megállapításáról szóló 95/90/EK határozat módosításáról (EGT vonatkozású szöveg) (95/235/EK) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a legutóbb Ausztria, Finnország és Svédország csatlakozási okmányával módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [1] és különösen annak 11. cikke (5) bekezdésére, mivel a 95/90/EK bizottsági határozat [2] megállapította az Albánia által halászati és akvakultúratermékek Közösségbe történő behozatalára feljogosított létesítmények jegyzékét; mivel ez a jegyzék módosítható, ha Albánia illetékes hatósága új jegyzéket nyújt be; mivel Albánia illetékes hatósága új jegyzéket nyújtott be, két létesítmény hozzáadásával és két létesítmény adatainak módosításával; mivel ennek megfelelően módosítani kell az engedélyezett létesítmények jegyzékét; mivel az e határozatban előírt intézkedéseket a 90/13/EGK bizottsági határozatban [3] megállapított eljárással összhangban dolgozták ki, ELFOGADTA EZT A HATÁROZATOT: 1. cikk A 95/90/EK határozat B. mellékletének helyébe e határozat melléklete lép. 2. cikk Ennek a határozatnak a tagállamok a címzettjei. Kelt Brüsszelben, 1995. június 26-án. a Bizottság részéről Franz Fischler a Bizottság tagja [1] HL L 268., 1991.9.24., 15. o. [2] HL L 70., 1995.3.30., 27. o. [3] HL L 8., 1990.1.11., 70. o. -------------------------------------------------- MELLÉKLET " B. MELLÉKLET LÉTESÍTMÉNYEK JEGYZÉKE Engedélyezési szám | Létesítmény | Cím | Az engedély lejárta | 1 | Konservimi Adriatik | Durres | 1995.12.31. | 2 | Vival Novosel | Vlore | 1995.12.31. | 3 | Kap | Kavaje | 1995.12.31. | 4 | Albamar | Durres | 1995.12.31. | 5 | Aulona-Peshk | Vlore | 1995.12.31. | 6 | Pesca Adriatik | Vlore | 1995.12.31. | 7 | Sangiovani | Lezhe | 1995.12.31. | 8 | Italpeshk | Durres | 1995.12.31. | 9 | Peshk Karavasta | Lushnje | 1995.12.31. | 10 | Toma | Lezhe | 1995.12.31. | 11 | Ihtisara | Sarande | 1995.12.31. | 12 | Limjon Peska | Sarande | 1995.12.31. | 13 | Acquario-Sali Peshk | Vlore | 1995.12.31. | 14 | N. Peshkimi | Shkoder | 1995.12.31. | 15 | Adriapeshk | Durres | 1995.12.31. | 16 | Goga-Shengjin | Lezhe | 1995.12.31. | 17 | Rayk | Durres | 1995.12.31. | 18 | Llajo | Saranda | 1995.12.31. | " --------------------------------------------------
A Tanács határozata

(1994. december 19.)

az Európai Közösség és a Marokkói Királyság között levélváltás formájában létrejött, a Marokkóból származó és onnan behozott paradicsom és cukkini Európai Közösségbe való behozatalának rendszeréről szóló megállapodás megkötéséről

(95/35/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére, összefüggésben 228. cikke (2) bekezdésének első mondatával,

tekintettel a Bizottság javaslatára,

mivel a többoldalú kereskedelmi tárgyalások uruguayi fordulójával összefüggésben a paradicsom és a cukkini behozatali rendszere megváltozott,

mivel az Európai Gazdasági Közösség és a Marokkói Királyság közötti együttműködési megállapodás 25. cikke előírja, hogy amennyiben a meglévő szabályok megváltoznak, az érintett termékek esetében a Közösség módosíthatja a megállapodásban meghatározott rendszert;

mivel a Közösség megállapodott a Marokkói Királysággal abban, hogy az említett rendszert levélváltás formájában kötött megállapodás alapján fogják kiigazítani;

mivel ezt a megállapodást jóvá kell hagyni;

mivel meg kell határozni az említett, levélváltás formájában kötött megállapodás részletes végrehajtási szabályait,

A KÖVETKEZŐKÉPPEN HATÁROZOTT:

1. cikk

Az Európai Közösség és a Marokkói Királyság között levélváltás formájában létrejött, a Marokkóból származó és onnan behozott paradicsom és cukkini Európai Közösségbe való behozatalának rendszeréről szóló megállapodást a Közösség nevében a Tanács jóváhagyja.

A megállapodás szövegét csatolták ehhez a határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.

3. cikk

Az e megállapodás végrehajtására vonatkozó részletes szabályokat, beleértve a lehetséges felügyeleti intézkedéseket, a gyümölcs- és zöldségpiac közös szervezéséről szóló, 1972. május 18-i 1035/72/EGK tanácsi rendelet [1] 33. cikkében meghatározott eljárással összhangban, vagy az Algériából, Ciprusról, Egyiptomból, Izraelből, Jordániából, Máltáról, Marokkóból, a megszállt területekről, Törökországból és Tunéziából származó egyes termékekre vonatkozó közösségi vámkontingensek megnyitásáról és kezeléséről, valamint az e vámkontingensek kiterjesztésére és kiigazítására vonatkozó részletes szabályok megállapításáról szóló, 1994. július 25-i 1981/94/EK tanácsi rendelet [2] rendelkezéseivel összhangban fogadják el.

Amennyiben a megállapodás végrehajtása szoros együttműködést kíván a Marokkói Királysággal, a Bizottság minden szükséges lépést megtehet az ezen együttműködés biztosítására.

Kelt Brüsszelben, 1994. december 19-én.

a Tanács részéről

az elnök

K. Kinkel

[1] HL L 118., 1972.5.20., 1. o. A legutóbb a 2753/94/EK bizottsági rendelettel (HL L 292., 1994.11.12., 3. o.) módosított rendelet.

[2] HL L 199., 1994.8.2., 1. o.

--------------------------------------------------
A Bizottság határozata

(1995. július 26.)

a 89/662/EGK irányelv, illetve a kórokozók tekintetében a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi és közegészségügyi követelmények hatálya alá nem tartozó termékek Közösségen belüli kereskedelmére és a Közösségbe történő behozatalára irányadó állat-egészségügyi és közegészségügyi követelmények megállapításáról szóló, 1992. december 17-i 92/118/EGK tanácsi irányelv II. melléklete 1. fejezetének módosításáról

(EGT vonatkozású szöveg)

(95/338/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 95/339/EK bizottsági határozattal [1] módosított, a 89/662/EGK irányelv, illetve a kórokozók tekintetében a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi és közegészségügyi követelmények hatálya alá nem tartozó termékek Közösségen belüli kereskedelmére és a Közösségbe történő behozatalára irányadó állat-egészségügyi és közegészségügyi követelmények megállapításáról szóló, 1992. december 17-i 92/118/EGK tanácsi irányelvre [2] és különösen annak 15. cikkére,

mivel a megállapított szabályok alkalmazása bizonyos nehézségeket okozott a baromfihúsból, a tenyésztettvad-húsból, a vadhúsból és a nyúlhúsból készült húskészítmények behozatalakor; mivel ezért e szabályokat módosítani kell a tapasztalatok ismeretében;

mivel e feltételek azt a célt szolgálják, hogy lehetőség nyíljon a harmadik országok azon körét tartalmazó lista megállapítására, amelyekből az említett termékek behozatala engedélyezett;

mivel a 92/118/EGK irányelv II. mellékletének 1. fejezetét az érthetőség érdekében át kell fogalmazni;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 92/118/EGK irányelv II. melléklete 1. fejezetének a) pontja helyébe a következő rendelkezés lép:

"a) vagy valamely olyan,

i. baromfihús esetén a 91/494/EGK irányelv 9. cikkének megfelelően;

ii. vadhús esetén a 92/45/EGK irányelv 16. cikkének megfelelően;

iii. nyúlhús és a tenyésztettvad-hús esetén ezen irányelv I. melléklete 2. fejezetének megfelelően

felsorolt harmadik országból vagy a 79/542/EGK határozat I. részének mellékletében felsorolt harmadik országból származnak. Ebben az esetben a termékeket légmentesen zárt tárolóedényben történő hőkezelés alá kell vetni, hogy az F° érték 3,00 vagy annál nagyobb legyen. A nem sertésből készült húskészítmények esetében ezen eljárás azonban olyan hőkezeléssel is helyettesíthető, amellyel legalább 70 °C-os belső hőmérséklet is elérhető."

2. cikk

Ennek a határozatnak a tagállamok a címzettjei.

Kelt Brüsszelben, 1995. július 26-án.

a Bizottság részéről

Franz Fischler

a Bizottság tagja

[1] HL L 200., 1995.8.24., 36. o.

[2] HL L 62., 1993.3.15., 49. o.

--------------------------------------------------
A Bizottság határozata

(1995. szeptember 19.)

a juh- és kecskeféle állatok spermájának, petesejtjeinek és embrióinak Közösségen belüli kereskedelméhez használandó bizonyítványminta meghatározásáról

(EGT vonatkozású szöveg)

(95/388/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre [1] és különösen annak 11. cikke (2) bekezdésének negyedik francia bekezdésére és 11. cikke (3) bekezdésének harmadik francia bekezdésére,

mivel a 92/65/EGK irányelv meghatározza a juh- és kecskefélék spermájának, petesejtjeinek és embrióinak kereskedelmét szabályozó állat-egészségügyi követelményeket;

mivel az ilyen kereskedelem során használható bizonyítványmintát meg kell határozni;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) A juh- és kecskeféle állatok spermáját másik tagállamba való szállítás során az I. mellékletben bemutatott mintának megfelelő egészségügyi bizonyítványnak kell kísérnie.

(2) A juh- és kecskeféle állatok petesejtjeit és embrióit másik tagállamba való szállítás során a II. mellékletben bemutatott mintának megfelelő egészségügyi bizonyítványnak kell kísérnie.

2. cikk

Ezt a határozatot 1996. január 1-jétől kell alkalmazni.

3. cikk

Ennek az irányelvnek a tagállamok a címzettjei.

Kelt Brüsszelben, 1995. szeptember 19-én.

a Bizottság részéről

Franz Fischler

a Bizottság tagja

[1] HL L 268., 1992.9.14., 54. o.

--------------------------------------------------

I. MELLÉKLET

+++++ TIFF +++++

--------------------------------------------------

II. MELLÉKLET

+++++ TIFF +++++

--------------------------------------------------
A Bizottság határozata

(1995. július 24.)

a lófélék petesejtjeinek és embrióinak kereskedelmével kapcsolatos állat-egészségügyi bizonyítványminta meghatározásáról

(EGT vonatkozású szöveg)

(95/294/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésére,

tekintettel a 95/176/EK bizottsági határozattal [1] módosított, a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre [2] és különösen annak 11. cikke (3) bekezdésére,

mivel a 92/65/EGK irányelv D. mellékletében a Tanács meghatározta a petesejtek és embriók gyűjtésének, feldolgozásának, tárolásának és szállításának higiéniai követelményeit és a donor kancára vonatkozó állat-egészségügyi feltételeket;

mivel a lófélék petesejtjének és embrióinak kereskedelmével kapcsolatos állat-egészségügyi bizonyítványmintát azzal az irányelvvel összhangban kell meghatározni;

mivel a 92/65/EGK irányelv mellékleteit a lófélék spermája, petesejtjei és embriói tekintetében módosító 95/176/EK bizottsági határozat 1995. október 1-jétől alkalmazandó; mivel ennek érdekében a lófélék petesejtjének és embrióinak kereskedelmével kapcsolatos állat-egészségügyi bizonyítvány alkalmazása ugyanettől az időponttól kezdve kötelező;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A tagállamok biztosítják, hogy területükről valamely másik tagállam területére a lóféléknek csak olyan petesejtje és embriója szállítható, amelyet a szállítás ideje alatt a mellékletben található mintának megfelelő, hiánytalanul kitöltött állat-egészségügyi bizonyítvány kísér.

2. cikk

Ezt a határozatot 1995. október 1-jétől kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1995. július 24-én.

a Bizottság részéről

Franz Fischler

a Bizottság tagja

[1] HL L 117., 1995.5.24., 23. o.

[2] HL L 268., 1992.9.14., 54. o.

--------------------------------------------------

MELLÉKLET

+++++ TIFF +++++

+++++ TIFF +++++

--------------------------------------------------
A Bizottság 95/99/EK határozata

(1995. március 27.)

a lóverseny, lovassportrendezvények vagy kulturális események céljára szánt törzskönyvezett lovak ideiglenes kivitel utáni újrabehozatalára vonatkozó állat-egészségügyi feltételekről és a szükséges állatorvosi bizonyítványokról szóló 93/195/EGK határozat módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [1] és különösen annak 19. cikkének ii. pontjára,

mivel a legutóbb a 94/561/EK határozattal [2] módosított 93/195/EGK bizottsági határozattal [3] összhangban a lóverseny, lovassportrendezvény vagy kulturális események céljára szánt törzskönyvezett lovak ideiglenes kivitel utáni újrabehozatalát azokra a lovakra korlátozzák, amelyek 30 napnál rövidebb időt töltöttek harmadik országban;

mivel annak megkönnyítése érdekében, hogy a Közösségből származó lovak részt vehessenek az Amerikai Egyesült Államokban az 1996. évi Atlantai Olimpiai Játékokon és annak előkészítő rendezvényein, ezt az időtartamot 90 napnál rövidebb időtartamra meg kell hosszabbítani;

mivel az e határozatban meghatározott intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/195/EGK határozat a következőképpen módosul:

(1) Az 1. cikk a következő francia bekezdéssel egészül ki:

"– részt vettek az 1996. évi Atlantai Olimpiai Játékokon vagy az 1995 augusztusában tervezett előkészítő rendezvényeken és megfelelnek az e határozat III. mellékletében meghatározott egészségügyi bizonyítványmintában rögzített követelményeknek."

(2) A határozat a következő melléklettel egészül ki:

III. MELLÉKLET

+++++ TIFF +++++

2. cikk

Ennek a határozatnak a tagállamok a címzettjei.

Kelt Brüsszelben, 1995. március 27-én.

a Bizottság részéről

Franz Fischler

a Bizottság tagja

[1] HL L 224., 1990.8.18., 42. o.

[2] HL L 214., 1994.8.19., 17. o.

[3] HL L 86., 1993.4.6., 1. o.

--------------------------------------------------
A Bizottság határozata

(1995. június 26.)

a 87/119/EGK határozatnak a húsipari termékek Közösségbe történő behozatalára feljogosított brazíliai létesítmények jegyzéke tekintetében történő módosításáról

(EGT vonatkozású szöveg)

(95/236/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb Ausztria, Finnország és Svédország csatlakozási okmányával módosított, a szarvasmarha-, juh- és kecskefélék, valamint a sertések, a friss hús és a húsipari termékek harmadik országból történő behozatalára vonatkozó egészségügyi és állat-egészségügyi vizsgálatok problémáiról szóló, 1972. december 12-i 72/462/EGK tanácsi irányelvre [1] és különösen annak 4. cikke (1) bekezdésére,

mivel a húsipari termékek Közösségbe történő behozatalára feljogosított brazíliai létesítmények jegyzékét először a legutóbb a 94/41/EGK határozattal [2] módosított 87/119/EGK bizottsági határozat [3] állította össze;

mivel egy, a húsipari termékeket előállító brazíliai létesítményekben tett közösségi ellenőrző látogatás során kiderült, hogy az egyik létesítményben a higiéniai körülmények kielégítőnek tekinthetők; mivel a létesítmények listáját ennek megfelelően módosítani kell;

mivel az e határozatban meghatározott intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 87/119/EGK határozat melléklete helyébe e határozat melléklete lép.

2. cikk

Ennek a határozatnak a tagállamok a címzettjei.

Kelt Brüsszelben, 1995. június 26-án.

a Bizottság részéről

Franz Fischler

a Bizottság tagja

[1] HL L 302., 1972.12.31., 28. o.

[2] HL L 22., 1994.1.27., 51. o.

[3] HL L 49., 1987.2.18., 37. o.

--------------------------------------------------

MELLÉKLET

A LÉTESÍTMÉNYEK JEGYZÉKE

Jóváhagyási szám | Létesítmény | Cím |

| |

SIF | 7 | Swift Armour AS Indústria e Comércio | Santana do Livramento, Rio Grande do Sul |

SIF | 10 | Swift Armour AS Indústria e Comércio | São Paulo, São Paulo |

SIF | 76 | Anglo Alimentos SA | Barretos, São Paulo |

SIF | 226 | BE Comércio e Indústria, Importação e Exportação SA | Hulha Negra, Rio Grande do Sul |

SIF | 337 | Frigorífico Bertin Ltda | Lins, São Paulo |

SIF | 381 | Frigorífico Kaiowa SA | Guarulhos, São Paulo |

SIF | 385 | Sadia Oeste SA Indústria e Comércio | Andradina, São Paulo |

SIF | 458 | Swift Armour SA Indústria e Comércio | Presidente Epitácio, São Paulo |

SIF | 736 | Sola SA Indústrias Alimentícias | Três Rios, Rio de Janeiro |

SIF | 2015 | Sadia Oeste SA Indústria e Comércio | Várzea Grande, Mato Grosso |

SIF | 2979 | Frigorífico Araputanga SA | Araputanga, Mato Grosso |

SIF | 3031 | Frigorífico Quatro Marcos LTDA | São José dos Quatro Marcos, Mato Grosso |

--------------------------------------------------
A Tanács határozata

(1995. január 23.)

az Európai Unióról szóló szerződés J.2. cikke alapján meghatározott, a Jugoszláv Szövetségi Köztársasággal (Szerbia és Montenegró) folytatott kereskedelemben érvényesülő bizonyos korlátozások felfüggesztésének kiterjesztéséről szóló közös álláspontról

(95/11/KKBP)

AZ EURÓPAI UNIÓ TANÁCSA,

tekintettel az Európai Uniót létrehozó szerződésre, és különösen annak J.2. cikkére,

tekintettel az Egyesült Nemzetek Biztonsági Tanácsa 1994. szeptember 23-án és 1995. január 12-én elfogadott 943. (1994) és 970. (1995) számú határozatára,

A KÖVETKEZŐKÉPPEN HATÁROZOTT:

1. cikk

Az Egyesült Nemzetek Biztonsági Tanácsa által 1994. szeptember 23-án és 1995. január 12-én elfogadott 943. (1994) és 970. (1995) számú határozattal összhangban ki kell terjeszteni a Jugoszláv Szövetségi Köztársasággal (Szerbia és Montenegró) folytatott kereskedelemben érvényesülő bizonyos korlátozások felfüggesztését.

2. cikk

Ezt a határozatot a Hivatalos Lapban ki kell hirdetni.

Kelt Brüsszelben, 1995. január 23-án.

a Tanács részéről

az elnök

A. Juppé

--------------------------------------------------
A Bizottság határozata

(1995. július 13.)

a ferbam vagy azinfosz-etil hatóanyagú növényvédő szerek engedélyének visszavonásáról

(95/276/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 491/95/EK rendelettel [1] módosított, a növényvédő szerek forgalomba hozataláról szóló 91/414/EGK tanácsi irányelv 8. cikkének (2) bekezdésében említett munkaprogram első szakaszának végrehajtására vonatkozó részletes szabályok megállapításáról szóló, 1992. december 11-i 3600/92/EGK bizottsági rendeletre [2] és különösen annak 6. cikk (5) bekezdésére,

mivel a 491/95/EK rendelettel módosított 933/94/EK bizottsági rendelet [3] megállapította a növényvédő szerek hatóanyagait és kijelölte a referens tagállamokat a 3600/92/EGK rendelet végrehajtására;

mivel a ferbam és az azinfosz-etil része volt a munkaprogram első szakaszába tartozó 90 hatóanyagnak, amelyeket a 91/414/EGK tanácsi irányelv [4] 8. cikkének (2) bekezdése írt elő;

mivel e két anyaggal kapcsolatban a kijelölt referens tagállamok tájékoztatták a Bizottságot, hogy az érintett bejelentők megfelelő formában jelezték nekik, hogy a 3600/92/EGK rendelet 6. cikkének (1) bekezdése értelmében megkívánt egyes információkat e hatóanyagoknak a 91/414/EGK irányelv I. mellékletébe való felvételének elősegítésére nem fogják benyújtani, így nem érkezett kérelem új határidő megadására;

mivel egyetlen tagállam sem tájékoztatta a Bizottságot arról, hogy biztosítani kívánja e hatóanyagok bármelyikének a 91/414/EGK irányelv I. mellékletébe való felvételét;

mivel ezért figyelembe kell venni, hogy a munkaprogram keretében nem kerül sor e hatóanyagoknak az értékeléséhez adatok benyújtására, és ezért ezen anyagok értékelése nem lehetséges e keretben; mivel következésképpen határozatot kell hozni arra vonatkozóan, hogy az e hatóanyagokat tartalmazó növényvédő szerek jelenlegi engedélyeit visszavonják;

mivel ez a határozat nem zárja ki annak a lehetőségét, hogy a ferbamot és azinfosz-etilt a jövőben a 91/414/EGK irányelv 6. cikkében az új hatóanyagokra vonatkozó eljárás keretében lehessen értékelni;

mivel e határozat rendelkezései összhangban vannak a Növény-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A tagállamok biztosítják:

1. hogy a ferbam vagy az azinfosz-etil hatóanyagú növényvédő szerekre kiadott engedélyeket e határozat keltétől számított hat hónapon belül visszavonják;

2. hogy a határozat keltétől számítva a 91/414/EGK irányelv 8. cikk (2) bekezdésében biztosított eltérési lehetőség alapjánne adjanak ki, vagy újítsanak meg farbam vagy azinfosz-etil hatóanyagú növényvédő szerekre engedélyt.

2. cikk

Ennek a határozatnak a tagállamok a címzettjei.

Kelt Brüsszelben, 1995. július 13-án.

a Bizottság részéről

Ritt Bjerregaard

a Bizottság tagja

[1] HL L 49., 1995.3.4., 50. o.

[2] HL L 366., 1992.12.15., 10. o.

[3] HL L 107., 1994.4.28., 8. o.

[4] HL L 230., 1991.8.19., 1. o.

--------------------------------------------------
31996D0077R(01)
1996.1.20. L 15/46 AZ EURÓPAI KÖZÖSSÉGEK HIVATALOS LAPJA
HELYESBÍTÉS
a 91/492/EGK tanácsi rendeletben meghatározott szintet meghaladó bénító kagylóméreggel rendelkez őterüle-
tekr ől származó egyes kéthéjú kagylók begy űjtésére és feldolgozására vonatkozó feltételek megállapításáról
szóló 96/77/EK bizottsági határozathoz
(Az Európai Közösségek Hivatalos Lapja L 15., 1996.1.20., 46. o.; magyar nyelv űkülönkiadás 3. fejezet, 18. kötet, 398. o.)
1. A címben
a következ őszövegrész :„ … a 91/492/EGK tanácsi rendeletben meghatározott szintet meghaladó bénító
kagylóméreggel rendelkez őterületekr ől származó egyes kéthéjú kagylók begy űj-
tésére és feldolgozására vonatkozó feltételek megállapításáról ”
helyesen :„ … a 91/492/EGK tanácsi rendeletben meghatározott szintet meghaladó bénu-
lásos kagylóméreggel rendelkez őterületekr ől származó egyes kéthéjú kagylók
betakarítására és feldolgozására vonatkozó feltételek megállapításáról ”;
2. a (2) preambulumbekezdésben
a következ őszövegrész : „… kéthéjú kagylók »bénító kagylóméreg« (PSP) szintje …”
helyesen : „… kéthéjú kagylók »bénulásos kagylóméreg« (PSP) szintje …”.03/45. kötet 273 Az Európai Unió Hivatalos Lapja HU